་རུ་ཀཿ ཆོས་སྐུའི་མངའ་གསོལ་སྐུ་མདོག་སྨུག་ནག་བརྗིད༔ རྫོགས་ཆེན་བླ་མེད་སྙིང་པོར་མངའ་གསོལ་ལོ༔ རིན་ཆེན་གསེར་སྐྱེམས་གཉན་པོ་འདི་བཞེས་ལ༔ ཕོ་བྲང་རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ རིགས་བདག་མངའ་གསོལ་སྤྱི་བོར་ཁྱུང་ཆེན་བརྒྱན༔ སྟེང་གདོན་འབྱུང་པོ་འཇོམས་པར་མངའ་གསོལ་ལོ༔ རིན་ཆེན་གསེར་སྐྱེམས་གཉན་པོ་འདི་བཞེས་ལ༔ ཕོ་བྲང་རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ རིགས་ལྔའི་མངའ་གསོལ་ཐོད་སྐམ་དབུ་ལ་བརྒྱན༔ སྐུ་ལྔའི་ཕྲིན་ལས་མངོན་པར་མངའ་གསོལ་ལོ༔ རིན་ཆེན་གསེར་སྐྱེམས་གཉན་པོ་འདི་བཞེས་ལ༔ ཕོ་བྲང་རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ འཇིགས་བྱེད་མངའ་གསོལ་སྨ་ར་དབུ་སྐྲ་འབར༔ ལོག་འདྲེན་འབྱུང་པོ་ཚར་གཅོད་མངའ་གསོལ་ལོ༔ རིན་ཆེན་གསེར་སྐྱེམས་གཉན་པོ་འདི་བཞེས་ལ༔ ཕོ་བྲང་རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ ལོངས་སྐུའི་མངའ་གསོལ་ཉི་ཤུའི་རྔམ་ཞལ་ཁྲོ༔ སྣང་སྲིད་ཟིལ་གྱིས་གནོན་པར་མངའ་གསོལ་ལོ༔ རིན་ཆེན་གསེར་སྐྱེམས་གཉན་པོ་འདི་བཞེས་ལ༔ ཕོ་བྲང་རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ གཟའ་རྒོད་མངའ་གསོལ་སྤྱན་རྩ་གློག་ལྟར་འཁྱུགས༔ ཕ་རོལ་རྒོལ་བ་འཇོམས་པར་མངའ་གསོལ་ལོ༔ རིན་ཆེན་གསེར་སྐྱེམས་གཉན་པོ་འདི་བཞེས་ལ༔ ཕོ་བྲང་རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ ཁྲག་འཐུང་མངའ་གསོལ་ཞལ་གདངས་མཆེ་བ་གཙིགས༔ བྱད་མའི་སྲོག་སྙིང་དགྱེས་པར་མངའ་གསོལ་ལོ༔ རིན་ཆེན་གསེར་སྐྱེམས་གཉན་པོ་འདི་བཞེས་ལ༔ ཕོ་བྲང་རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ སྤྲུལ་སྐུའི་མངའ་གསོལ་བཞི་བཅུའི་ཕྱག་དང་ལྡན༔ སྣ་ཚོགས་རྫུ་འཕྲུལ་འགྱེད་པར་མངའ་གསོལ་ལོ༔ རིན་ཆེན་གསེར་སྐྱེམས་གཉན་པོ་འདི་བཞེས་ལ༔ ཕོ་བྲང་རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ ཁྲོ་རྒྱལ་མངའ་གསོལ་མཚོན་ཆ་ཕྱག་ན་བསྣམས༔ ཕ་རོལ་བྱད་ལྟས་བཟློག་པར་མངའ་གསོལ་ལོ༔ རིན་ཆེན་གསེར་སྐྱེམས་གཉན་པོ་འདི་བཞེས་ལ༔ ཕོ་བྲང་རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ ཁྲོ་མོའི་མངའ་གསོལ་གནམ་ཞལ་པང་དུ་འཁྱུད༔ མོ་རྒྱུད་དབང་དུ་སྡུད་པར་མངའ་གསོལ་ལོ༔ རིན་ཆེན་གསེར་སྐྱེམས་གཉན་པོ་འདི་བཞེས་ལ༔ ཕོ་བྲང་རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ ཆེ་བཙན་མངའ་གསོལ་དུར་ཁྲོད་དཔལ་ཆས་རྫོགས༔ དམ་སྲི་འདྲེ་རྒོད་འདུལ་བར་མངའ་གསོལ་ལོ༔ རིན་ཆེན་གསེར་སྐྱེམས་གཉན་པོ་འདི་བཞེས་ལ༔ ཕོ་བྲང་རྔ་ཐུག་རྟེན་ལ་བཞུགས་སུ་གསོལ༔ ཧྱུྃ༔ ཡེ་ཤེས་མངའ་གསོལ་རྩལ་གྱི་སྒྲོ་གཤོག་བརྒྱངས༔ གདུག་པའི་གཡུལ་ངོ་འཇོམས་པར་མངའ་གསོལ་ལོ༔ རིན་ཆེན་གསེར་སྐྱེམས་གཉན་པོ་འདི་བཞེས་ལ༔ ཕོ་བྲང་རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ དྲེགས་འདུལ་མངའ་གསོལ་མེ་དཔུང་ཀློང་ན་བཞུགས༔ དུག་ལྔའི་ཉོན་མོངས་སྲེག་པར་མངའ་གསོལ་ལོ༔ རིན་ཆེན་གསེར་སྐྱེམས་གཉན་པོ་འདི་བཞེས་ལ༔ ཕོ་བྲང་རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ སྟོབས་བཅུའི་མངའ་གསོལ་བྱོལ་སོང་གཙོ་བརྒྱད་བརྫིས༔ སྣང་སྲིད་བྲན་དུ་བཀོལ་བར་མངའ་གསོལ་ལོ༔ རིན་ཆེན་གསེར་སྐྱེམས་གཉན་པོ་འདི་བཞེས་ལ༔ ཕོ་བྲང་རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ སྐུ་ཡི་མངའ་གསོལ་འཇམ་དཔལ་དཔྲལ་བར་བརྒྱན༔ ཕ་རོལ་ལོག་སྦྱོར་འཇམ་དཔལ་མངའ་གསོལ་ལོ༔ རིན་ཆེན་གསེར་སྐྱེམས་གཉན་པོ་འདི་བཞེས་ལ༔ ཕོ་བྲང་རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ གསུང་གི་མངའ་གསོལ་རྟ་མགྲིན་མགྲིན་པར་བཞུགས༔ དྲག་སྔགས་ཕྱོགས་བཅུར་སྒྲོགས་པར་མངའ་གསོལ་ལོ༔ རིན་ཆེན་གསེར་སྐྱེམས་གཉན་པོ་འདི་བཞེས་ལ༔ ཕོ་བྲང་རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ ཐུགས་ཀྱི་མངའ་གསོལ་ཡང་དག་སྙིང་གར་བཞུགས༔ ཟབ་ཆོས་དབྱིངས་ལྟར་ཁྱབ་པར་མངའ་གསོལ་ལོ༔ རིན་ཆེན་གསེར་སྐྱེམས་གཉན་པོ་འདི་བཞེས་ལ༔ ཕོ་བྲང་རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ ཡོན་ཏན་མངའ་གསོལ་རྦོད་གཏོང་ལྟོ་བར་བཞུགས༔ མ་སྲིང་འཁོར་གྱིས་བསྐོར་བར་མངའ་གསོལ་ལོ༔ རིན་ཆེན་གསེར་སྐྱེམས་གཉན་པོ་འདི་བཞེས་ལ༔ ཕོ་བྲང་རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ ཕྲིན་ལས་མངའ་གསོལ་ཕུར་པ་གསང་བར་བཞུགས༔ བསྟན་པའི་རུ་ཏྲ་འཇོམས་པར་མངའ་གསོལ་ལོ༔ རིན་ཆེན་གསེར་སྐྱེམས་གཉན་པོ་འདི་བཞེས་ལ༔ ཕོ་བྲང་རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ ཡི་དམ་མངའ་གསོལ་དབང་དྲག་དཔུང་པ་གཡས༔ དངོས་གྲུབ་ཆར་ལྟར་འབེབས་པར་མངའ་གསོལ་ལོ༔ རིན་ཆེན་གསེར་སྐྱེམས་གཉན་པོ་འདི་བཞེས་ལ༔ ཕོ་བྲང་རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ འཇིག་རྟེན་མངའ་གསོལ་དཔུང་གཡོན་དྲེགས་པ་བརྗིད༔ གཟི་བརྗིད་རྩལ་བཅུ་འགྱེད་པར་མངའ་གསོལ་ལོ༔ རིན་ཆེན་གསེར་སྐྱེམས་གཉན་པོ་འདི་བཞེས་ལ༔ ཕོ་བྲང་རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ དྲག་སྔགས་མངའ་གསོལ་དམོད་པ་བརླ་གཡས་བཞུགས༔ མཐུ་རྩལ་སྟོབས་ཀྱི་ཤུགས་འབྱིན་མངའ་གསོལ་ལོ༔ རིན་ཆེན་གསེར་སྐྱེམས་གཉན་པོ་འདི་བཞེས་ལ༔ ཕོ་བྲང་རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ ཆོས་སྐྱོང་མངའ་གསོལ་བྱ་རོག་བརླ་གཡོན་བཞུགས༔ དགྲ་བོའི་སྲོག་སྙིང་ལེན་པར་མངའ་གསོལ་ལོ༔ རིན་ཆེན་གསེར་སྐྱེམས་གཉན་པོ་འདི་བཞེས་ལ༔ ཕོ་བྲང་རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ སྣང་སྲིད་མངའ་གསོལ་དྲེགས་པ་ཡང་འཁོར་འབུམ༔ ཕྱི་ནང་བཀའ་བསྟན་སྐྱོང་བར་མངའ་གསོལ་ལོ༔ རིན་ཆེན་གསེར་སྐྱེམས་གཉན་པོ་འདི་བཞེས་ལ༔ ཕོ་བྲང་རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ དུར་ཁྲོད་ཕོ་བྲང་འཇིགས་རུང་ཆེན་པོ་འདི༔ དཔལ་ཆེན་ཧེ་རུ་ཀ་པའི་རྟེན་དུ་འབུལ༔ བཀའ་བརྒྱད་ཟིལ་གནོན་ལྷ་ཚོགས་རྟེན་དུ་འབུལ༔ རྟེན་བཙུགས་ཕོ་བྲང་འདི་ལ་བཞུགས་སུ་གསོལ༔ ཧཱུྃ༔ རྔ་ཐུག་ནག་པོ་ཁམས་གསུམ་ཟིལ་གནོན་འདི༔ དཔལ་ཆེན་ཧེ་རུ་ཀ་པའི་རྟེན་དུ་འབུལ༔ གསང་བ་ཟིལ་གནོན་ལྷ་ཚོགས་རྟེན་དུ་འབུལ༔ རྟེན་བཙུགས་ཕོ་བྲང་འདི་ལ་བཞུགས་སུ་གསོལ༔ ཧཱུྃ༔ གནམ་ལྕགས་མཚོན་ཆ་རྩེ་ལྔ་རྩེ་གསུམ་འདི༔ དཔལ་ཆེན་ཧེ་རུ་ཀ་པའི་རྟེན་དུ་འབུལ༔ བཀའ་བརྒྱད་ཟིལ་གནོན་ལྷ་ཚོགས་རྟེན་དུ་འབུལ༔ རྟེན་བཙུགས་ཕོ་བྲང་འདི་ལ་བཞུགས་སུ་གསོལ༔ ཧཱུྃ༔ ལེ་བརྒན་དར་གྱི་རྒྱ་ཆིངས་ལྡན་པ་འདི༔ དཔལ་ཆེན་ཧེ་རུ་ཀ་པའི་རྟེན་དུ་འབུལ༔ བཀའ་བརྒྱད་ཟིལ་གནོན་ལྷ་ཚོགས་རྟེན་དུ་འབུལ༔ རྟེན་བཙུགས་ཕོ་བྲང་འདི་ལ་བཞུགས་སུ་གསོལ༔ ཧཱུྃ༔ བླ་འཁོར་སྲོག་ཡིག་རྡོ་རྗེ་ཕུར་པ་འདི༔ དཔལ་ཆེན་ཧེ་རུ་ཀ་པའི་རྟེན་དུ་འབུལ༔ བཀའ་བརྒྱད་ཟིལ་གནོན་ལྷ་ཚོགས་རྟེན་དུ་འབུལ༔ རྟེན་བཙུགས་ཕོ་བྲང་འདི་ལ་བཞུགས་སུ་གསོལ༔ ཧཱུྃ༔ དྲང་ཞིང་དཔག་བསམ་བརྟན་པའི་སྲོག་ཤིང་འདི༔ དཔལ་ཆེན་ཧེ་རུ་ཀ་པའི་རྟེན་དུ་འབུལ༔ བཀའ་བརྒྱད་ཟིལ་གནོན་ལྷ་ཚོགས་རྟེན་དུ་འབུལ༔ རྟེན་བཙུགས་ཕོ་བྲང་འདི་ལ་བཞུགས་སུ་གསོལ༔ ཧཱུྃ༔ སྲོག་ཡིག་སྔགས་བྲིས་རྟེན་དར་འཕྱང་བ་འདི༔ དཔལ་ཆེན་ཧེ་རུ་ཀ་པའི་རྟེན་དུ་འབུལ༔ བཀའ་བརྒྱད་ཟིལ་གནོན་ལྷ་ཚོགས་རྟེན་དུ་འབུལ༔ རྟེན་བཙུགས་ཕོ་བྲང་འདི་ལ་བཞུགས་སུ་གསོལ༔ ཧཱུྃ༔ འཕན་དར་རྒྱལ་མཚན་སྣ་ཚོགས་བསྒྲེངས་པ་འདི༔ དཔལ་ཆེན་ཧེ་རུ་ཀ་པའི་རྟེན་དུ་འབུལ༔ བཀའ་བརྒྱད་ཟིལ་གནོན་ལྷ་ཚོགས་རྟེན་དུ་འབུལ༔ རྟེན་བཙུགས་ཕོ་བྲང་འདི་ལ་བཞུགས་སུ་གསོལ༔ ཧཱུྃ༔ ཆེ་མཆོག་ཡོན་ཏན་ལྷ་ཚོགས་རྣམས༔ རྔ་ཐུག་རྟེན་ལ་བཞུགས་སུ་གསོལ༔ ཡང་དག་ཐུགས་ཀྱི་ལྷ་ཚོགས་རྣམས༔ རྔ་ཐུག་རྟེན་ལ་བཞུགས་སུ་གསོལ༔ འཇམ་དཔལ་སྐུ་ཡི་ལྷ་ཚོགས་རྣམས༔ རྔ་ཐུག་རྟེན་ལ་བཞུགས་སུ་གསོལ༔ དབང་ཆེན་གསུང་གི་ལྷ་ཚོགས་རྣམས༔ རྔ་ཐུག་རྟེན་ལ་བཞུགས་སུ་གསོལ༔ ཕུར་པ་ཕྲིན་ལས་ལྷ་ཚོགས་རྣམས༔ རྔ་ཐུག་རྟེན་ལ་བཞུགས་སུ་གསོལ༔ མ་མོ་རྦོད་གཏོང་ལྷ་ཚོགས་རྣམས༔ རྔ་ཐུག་རྟེན་ལ་བཞུགས་སུ་གསོལ༔ དབང་དྲག་ཐོད་ཕྲེང་ལྷ་ཚོགས་རྣམས༔ རྔ་ཐུག་རྟེན་ལ་བཞུགས་སུ་གསོལ༔ འཇིག་རྟེན་མཆོད་བསྟོད་ལྷ་ཚོགས་རྣམས༔ རྔ་ཐུག་རྟེན་ལ་བཞུགས་སུ་གསོལ༔ དམོད་པ་དྲག་སྔགས་ལྷ་ཚོགས་རྣམས༔ རྔ་ཐུག་རྟེན་ལ་བཞུགས་སུ་གསོལ༔ གཏེར་སྲུང་དམ་ཅན་ལྷ་ཚོགས་རྣམས༔ རྔ་ཐུག་རྟེན་ལ་བཞུགས་སུ་གསོལ༔ ཡུལ་རྟེན་ཚུགས་ལ་སྲོག་རྫོང་ཚུགས༔ བཅོལ་བའི་ཕྲིན་ལས་འགྲུབ་པར་མཛོད༔ ཧཱུྃ༔ འཇིགས་སུ་རུང་བའི་ཐོད་མཁར་ནས༔ ཁྲག་འཐུང་མགོན་པོ་སེངྒེའི་གདོང་༔ རྟེན་གཟུགས་མངའ་གསོལ་གསེར་སྐྱེམས་འབུལ༔ ཧཱུྃ༔ བླ་མ་རྣམས་ཀྱིས་མངའ་གསོལ་བས༔ སྟོང་ཉིད་སེང་ཞལ་གནམ་དུ་གདོངས༔ སྲིད་གསུམ་ཟིལ་གནོན་མངའ་གསོལ་ལོ༔ རིན་ཆེན་གསེར་སྐྱེམས་འདི་བཞེས་ལ༔ རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ ཡི་དམ་རྣམས་ཀྱིས་མངའ་གསོལ་བས༔ སྐུ་ལ་མུན་རུབ་ཕོད་ཁ་གསོལ༔ དྲེགས་པ་ཚར་གཅོད་མངའ་གསོལ་ལོ༔ གསེར་སྐྱེམས་མཆོད་པ་འདི་བཞེས་ལ༔ རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ མཁའ་འགྲོ་རྣམས་ཀྱིས་མངའ་གསོལ་བས༔ བདུད་མོ་སེང་གདོང་གཡོན་དུ་རྔམ༔ མ་གཡེལ་འདུལ་བར་མངའ་གསོལ་ལོ༔ རིན་ཆེན་གསེར་སྐྱེམས་འདི་བཞེས་ལ༔ རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ ཆོས་སྐྱོང་རྣམས་ཀྱིས་མངའ་གསོལ་བས༔ རུ་དར་གཏོར་མཚོན་དགྲ་ལ་འཕེན༔ བགེགས་སྲིན་ཚར་གཅོད་མངའ་གསོལ་ལོ༔ གསེར་སྐྱེམས་མཆོད་པ་འདི་བཞེས་ལ༔ རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ དམ་ཅན་རྣམས་ཀྱིས་མངའ་གསོལ་བས༔ གོ་ཁྲབ་དཔལ་གྱི་ཆས་དང་ལྡན༔ བསྟན་པ་སྲུང་བར་མངའ་གསོལ་ལོ༔ གསེར་སྐྱེམས་མཆོད་པ་འདི་བཞེས་ལ༔ རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ གཏེར་བདག་རྣམས་ཀྱིས་མངའ་གསོལ་བས༔ བདུད་རྟ་ནག་པོ་རླུང་གཤོག་ཆིབས༔ མ་རུངས་ཚར་གཅོད་མངའ་གསོལ་ལོ༔ གསེར་སྐྱེམས་མཆོད་པ་འདི་བཞེས་ལ༔ རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ ཡུལ་ལྷ་རྣམས་ཀྱིས་མངའ་གསོལ་བས༔ དུར་ཁྲོད་ཁྲག་ཞག་ཀློང་ན་བཞུགས༔ རྫུ་འཕྲུལ་འགྱེད་པར་མངའ་གསོལ་ལོ༔ གསེར་སྐྱེམས་མཆོད་པ་འདི་བཞེས་ལ༔ རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ ཡེ་ཤེས་འཇིག་རྟེན་མངའ་གསོལ་བས༔ ཆོས་སྐྱོང་གཏེར་བདག་འབུམ་གྱིས་བསྐོར༔ དགྲ་སྲོག་ལེན་པར་མངའ་གསོལ་ལོ༔ གསེར་སྐྱེམས་མཆོད་པ་འདི་བཞེས་ལ༔ རྔ་ཐུག་རྟེན་ལ་བཞུགས་སུ་གསོལ༔ ཧཱུྃ༔ དུར་ཁྲོད་ཕོ་བྲང་འབར་བ་འདི༔ ཆོས་སྐྱོང་གཏེར་བདག་རྟེན་དུ་འབུལ༔ རྟེན་མཁར་འདི་ལ་བཞུགས་སུ་གསོལ༔ རྔ་ཐུག་སྲིད་གསུམ་ཟིལ་གནོན་འདི༔ ཆོས་སྐྱོང་གཏེར་བདག་རྟེན་དུ་འབུལ༔ རྟེན་མཁར་འདི་ལ་བཞུགས་སུ་གསོལ༔ རྩེ་གསུམ་རྣོ་ངར་དབལ་ལྡན་འདི༔ ཆོས་སྐྱོང་གཏེར་བདག་རྟེན་དུ་འབུལ༔ རྟེན་མཁར་འདི་ལ་བཞུགས་སུ་གསོལ༔ རུ་དར་བླ་འཁོར་སྲོག་རྟེན་འདི༔ ཆོས་སྐྱོང་གཏེར་བདག་རྟེན་དུ་འབུལ༔ རྟེན་མཁར་འདི་ལ་བཞུགས་སུ་གསོལ༔ འཕན་གདུགས་དར་དཔྱངས་སྣ་ཚོགས་འདི༔ ཆོས་སྐྱོང་གཏེར་བདག་རྟེན་དུ་འབུལ༔ རྟེན་མཁར་འདི་ལ་བཞུགས་སུ་གསོལ༔ གོ་མཚོན་རྣམ་པ་སྣ་ཚོགས་འདི༔ ཆོས་སྐྱོང་གཏེར་བདག་རྟེན་དུ་འབུལ༔ རྟེན་མཁར་འདི་ལ་བཞུགས་སུ་གསོལ༔ ཕྱི་ནང་ཆོས་སྐྱོང་གཏེར་བདག་རྣམས༔ གནས་འདིར་བརྟན་པར་བཞུགས་སུ་གསོལ༔ དྲག་པོའི་ཕྲིན་ལས་འགྲུབ་པར་མཛོད༔ ཅེས་རྟེན་དུ་གཟུགས་ཤིང་གཏོར་མ་འབུལ༔ བཀའ་བརྒྱད་སྤྱི་བསྐུལ་གཏོར་འབུལ་དང་༔ ཆོས་སྐྱོང་སོ་སོའི་གཏོར་འབུལ་བྱ༔ རབ་གནས་བྱ་ཞིང་བཀྲ་ཤིས་བརྗོད༔ ཧཱུྃ༔ ཕྱི་ནང་གསང་བའི་ལྷ་ཚོགས་རྣམས༔ མཐུན་རྫས་གསེར་སྐྱེམས་འདི་བཞེས་ལ༔ བོས་པའི་ཚེ་ན་སྙན་མ་སྲ༔ གཡབ་པའི་ཚེ་ན་སྤྱན་མ་རྟུལ༔ མཆོད་པའི་ཚེ་ན་མགུ་མ་དཀའ༔ བསྐུལ་བའི་ཚེ་ན་ཕྲག་མ་དོག༔ རྟེན་པའི་ཚེ་ན་རྟགས་མ་ཞན༔ རྦད་པའི་ཚེ་ན་མཐུ་མ་ཆུང་༔ སྒྲུབ་པའི་རིག་འཛིན་རྣལ་འབྱོར་ལ༔ མཆོག་དང་ཐུན་མོང་དངོས་གྲུབ་སྩོལ༔ ལུས་དང་གྲིབ་མ་བཞིན་དུ་འགྲོགས༔ སྡང་བའི་དགྲ་བོ་ཆམ་ལ་ཕོབ༔ དམོད་པའི་ཕྲིན་ལས་གང་བཅོལ་བ༔ དེང་འདིར་སྒྲུབ་པའི་ལས་མཛོད་ཅིག༔ ཅེས་ཕྲིན་ལས་བཅོལ་མེ་ཏོག་འཐོར་ཞིང་༔ ཨོཾ༔ འགྲུབ་པར་གྱུར་ཅིག་དཀྱིལ་འཁོར་ལྷ༔ ཕྱི་ནང་གསང་བའི་ལྷ་ཚོགས་རྣམས༔ རྟེན་འདིར་བརྟན་པར་བཞུགས་སུ་གསོལ༔ ཨོཾ་སུ་པྲ་ཏིཥྛ་བཛྲ་ཡེ་སྭཱ་ཧཱ༔ ཞེས་བརྟན་པར་བྱ༔ གཞན་ཡང་ཆོས་སྐྱོང་སོགས་འཇུག་ན་གཏེར་སྲུང་གི་ཐུགས་དེའི་ཚིག་རྣམས་ཁ་བསྒྱུར་རྒྱུན་དུ་གསོ་ཞིང་ཕུད་ཀྱིས་མཆོད༔ ལོ་རེ་ཅིས་ཀྱང་ཁ་གསོ་བྱ༔ ས་མ་ཡ༔ རྒྱ་རྒྱ་རྒྱ༔ བདག་འདྲ་པདྨ་འབྱུང་གནས་ཀྱིས༔ ཡི་དམ་དཀྱིལ་འཁོར་བརྟན་པ་དང་༔ ཆོས་སྐྱོང་དམ་ཅན་གནས་པའི་ཕྱིར༔ རྔ་ཐུག་རྟེན་དུ་འཛུགས་ཐབས་བཞག༔ དབྱངས་ཅན་མཚོ་རྒྱལ་ཡི་གེར་ཐོབ་ལ་སྦོས༔ ལས་འཕྲོ་ཅན་དང་འཕྲད་པར་ཤོག༔ ས་མ་ཡ༔ རྒྱ་རྒྱ་རྒྱ༔ གཏེར་རྒྱ༔ སྦས་རྒྱ༔ ཟབ་རྒྱ༔ གསང་རྒྱ༔ གཏད་རྒྱ༔ ཨོ་རྒྱན་རྩ་གསུམ་གླིང་པ་ཆོས་ཀྱི་རྒྱ་མཚོས་སྦས་ཚལ་ནས་གདན་དྲངས་ཤིང་གསང་སྔགས་ཆོས་གླིང་དུ་ཤོག་སེར་ནས་ཞལ་བཤུས་སོ། སརྦ་མངྒ་ལཾ།། །